Mitten’s column in English is at the end of this page

Om Victor Valdes

Av: Andy Mitten

Spørsmålet mitt til Victor Valdes var egentlig ganske greit.

– Kunne du tenkte deg å spille for en annen klubb eller vil du bli i Barcelona karrieren ut?

– Jeg vil dra herfra, svarte Valdes.

– Ja, det er vanskelig å se for seg spill for en annen klubb. Jeg har jo vært her i 11 år, og ett år som Barcelona-keeper er som tre år et annet sted. Presset er enormt, men jeg kunne tenke meg å få oppleve nye kulturer, en annen fotball og nye utfordringer.

– Jeg liker selvsagt også Premier League. Det er mye skudd der. Skudd på mål, er det ikke det de snakker om. Jeg liker respekten tilskuerne har for spillerne. Det ville vært et helt annerledes fotball-liv.

Møtet mellom meg og Valdes fant sted i desember 2012, og jeg måtte faktisk sjekke om jeg hadde hørt rett. Sa virkelig Valdes at han skulle forlate moderklubben?

Ja, han gjorde det.

This article is copyrighted to United.no. If it gets copied and pasted onto another website, we’ll act accordingly for copyright infringement.

Jeg ringte magasinets hovedkontor og fortalte at vi hadde et scoop – at det trolig var hans måte å varsle eventuelle interessenter i England om at han var tilgjengelig.

Scoopet måtte imidlertid vente litt. Victor Valdes var ikke det viktigste navnet for et britisk fotballmagasin, og kunne ikke utspillet bare være forhandlingstaktikk for å sikre seg en bedre kontrakt? Spillere som tar steget i egen klubb havner ofte litt bakpå på lønnsstigen, selv om han da tjente sju millioner euro i året.